# Phapitreron

Phapitreron és un gènere d'ocells de la família dels colúmbids (Columbidae). El nom comú fa referència a la coloració marró general. Són endèmics de les Filipines. Tots són arborícoles, però les diferents espècies ocupen diferents tipus d'hàbitats boscosos; alguns estan més restringits a boscos vells, mentre que altres fan ús de boscos secundaris i altres tipus de boscos. La dieta principal és la fruita tot i que pel tipus d'alimentació semblen més propers al gènere Treron. Acostumen a ser solitaris en els seus hàbits i poden ser esquius. Algunes espècies d'aquest gènere tenen ratlles blanques i negres conspícues a la cara i plomes iridescents al coll. Mascles i femelles s'assemblen.

## Taxonomia

El gènere Phapitreron va ser introduït el 1854 pel naturalista francès Charles Lucien Bonaparte per al colom bru de Luzon (Phapitreron leucotis). El nom del gènere Phapitreron combina el nom del gènere Phaps introduït pel naturalista anglès Prideaux John Selby el 1835 per als coloms bronzats amb el grec antic «trērōn» que significa “colom”.
Possiblement les espècies han divergit entre elles en un passat força recent però amb nínxols que els ha permès la recolonització parcial dels respectius rangs, Phapitreron amethystinus i P. leucotis són simpràtiques separades parcialment per la altitud. P. cinereiceps sensu lato va evolucionar al sud de les Filipines a partir de P. amethystinus. Una subsequent invasió de P. amethystinus, que no va arribar a les illes Sulu, va obligar a les espècies d'ocells de Mindanao a adaptar-se a hàbitats més muntans i per tant van divergir de les espècies de les illes Sulu. P. cinereiceps i P. brunneiceps són ara suficientment diferents com perquè algunes autoritats taxonòmiques les considerin aloespècies.
Segons la Classificació del Congrés Ornitològic Internacional (versió 14.2, 2024) aquest gènere està format per 4 espècies:
* colom bru de Luzon (Phapitreron leucotis).
* colom bru ametista (Phapitreron amethystinus).
* colom bru de Tawi-Tawi (Phapitreron cinereiceps).
* colom bru de Mindanao (Phapitreron brunneiceps). Separat del colom bru Tawi-Tawi.
Alguns ornitòlegs han dividit dues de les espècies anteriors:
* colom bru de Negros (Phapitreron nigrorum) - separat del colom bru de Luzon.
* colom bru beccurt (Phapitreron brevirostris) - separat del colom bru de Luzon.
* colom bru de Cebu (Phapitreron frontalis) - es va separar del colom bru ametista; catalogat com a espècie EDGE per la Societat Zoològica de Londres i en perill crític per la UICN.
* colom bru pitgrís (Phapitreron maculipectus) - separat del colom bru ametista.

## Referències

* ↑ «Phapitreron». Cercaterm. TERMCAT, Centre de Terminologia. [Consulta: 16 gener 2025].(català)
* ↑ «2024 Citation & Downloadable Checklists». Clements Checklist. [Consulta: 16 gener 2025].
* 1 2 Gibbs, David. Pigeons and Doves: A Guide to the Pigeons and Doves of the World (en anglès). Yale University Press, 2010-06-30, p. 421-424. ISBN 978-1-4081-3556-3.
* ↑ Bonaparte, Charles Lucien. Coup d'oeil sur les pigeons (en francès). t.39. Paris: Comptes Rendus Hebdomadaires des Séances de l'Académie des Sciences, 1854, p. 869–880 [879].
* ↑ Peters, James Lee. Check-list of birds of the world. v.3. Cambridge: Harvard University Press, 1937, p. 23 [Consulta: 16 gener 2025].
* ↑ Jobling, James A. The Helm Dictionary of Scientific Bird Names: From Aalge to Zusii. Londres: Christopher Helm, 2010, p. 310. ISBN 978-1-4081-2501-4 [Consulta: 16 gener 2025].
* 1 2 Gill, Frank; Donsker, David. «Pigeons – IOC World Bird List» (en anglès). IOC World Bird List v14.2, 17-08-2024. [Consulta: 16 gener 2025].
* ↑ Collar, N.J. «Species limits in some Philippine birds including the Greater Flameback Chrysocolaptes lucidus» (PDF) (en anglès). v.27 p. 29–38. Forktail, 2011. [Consulta: 16 gener 2025].
* ↑ «Phapitreron nigrorum: BirdLife International» (en anglès). The IUCN Red List of Threatened Species 2016, 01-10-2016. DOI: 10.2305/iucn.uk.2016-3.rlts.t22727834a94963146.en.
* ↑ «Phapitreron brevirostris: BirdLife International» (en anglès). The IUCN Red List of Threatened Species 2016, 01-10-2016. DOI: 10.2305/iucn.uk.2016-3.rlts.t22727841a94963314.en.
* ↑ «Cebu Brown-dove (Phapitreron frontalis)» (en anglès britànic). EDGE of Existence. [Consulta: 16 gener 2025].
* ↑ «Phapitreron frontalis: BirdLife International». The IUCN Red List of Threatened Species, 03-08-2021. DOI: 10.2305/iucn.uk.2021-3.rlts.t60543516a205992046.en. [Consulta: 16 gener 2025].
* ↑ «Phapitreron maculipectus: BirdLife International» (en anglès). The IUCN Red List of Threatened Species 2017, 01-10-2016. DOI: 10.2305/iucn.uk.2017-1.rlts.t60543526a110865806.en.